Bodrogiék főznek: főszerepben a vadhús | nlc
Bodrogiék főznek: főszerepben a vadhús
A vad igazi kétutas játékos, valaki vagy imádja, vagy a világért meg sem kóstolná. A Bodrogi család híres vadételei túllépnek a szokásos gulyáson és pörköltön.
Őzraguleves erdei gombákkal, kakukkfüves csörögével
Hozzávalók 4 személy részére::
40 dkg őzlapocka
1 db vargánya gomba
pár csipet tárkony
1-2 csipet fűszerpaprika
A vad alaplé:
A hús darabolása során leeső inakat és hártyákat nagyobb mennyiségű hideg vízzel feltesszük főni, főzzük 2-3 órán át, majd átszűrjük.
A finomra vágott vöröshagymát a zsíron megfuttatjuk. Rátesszük az apró kockára vágott őzhúst, sózzuk, a fűszerek egy részét hozzáadjuk, és lassú tűzön pároljuk. Amikor majdnem megpuhult, belerakjuk a kockára vágott zöldségeket, gombákat, rövid ideig együtt pároljuk, rászórjuk a lisztet, jól elkeverjük, majd a vad alaplével felengedjük. A fűszerek másik részével ízesítjük, és készre főzzük. Amikor kész, a tejfölt kevés forró levessel kikeverve a leveshez öntjük, egy fél citrom levével ízlés szerint pikánsabbá tehetjük, apróra vágott petrezselyem zöldjével megszórjuk, citromkarikával tálaljuk.
A kakukkfüves csörögefánk receptjéért kattints ide!
Kakukkfüves csörögefánk
A hozzávalókat egyszerűen összegyúrjuk, 15-20 percig pihentetjük. 4-5 mm vékonyra nyújtjuk, és derelyevágóval rombusz alakot vágunk belőle, középen bevágva az egyik sarkát átbújtatjuk a közepén, majd forró olajban pirosra sütjük mindkét oldalát. A csörögéket a kész leveshez kínáljuk.
pár nagy csipet só
1,2 kg vaddisznóoldalas
Elkészítési idő300 perc
Az oldalast mindkét oldalán sóval és borssal bedörzsöljük, egy mélyebb tepsibe tesszük. Hozzáadjuk a nagyobb darabokra vágott vöröshagymát, almát, fokhagymát, a rozmaringot és a kakukkfüvet. Maximum 120 fokon, fólia alatt vajpuhára sütjük, ez 5-6 óra. Amikor elkészült, kiszedjük a zsírból és a két oldalashúst egymásra rakva, egy tepsivel összepréseljük (például 2-3 kg sót rakunk rá). Hűtőbe rakjuk, hogy összeálljon. Tálaláskor kétujjnyi darabokra vágjuk, és 200 fokos sütőben, grillezéssel felforrósítjuk, kicsit megpirítjuk. Az tepsiben lévő szaftról leöntjük a zsírt, és rúdmixerrel mártássá mixeljük.
A juhtúrós puliszka és a paradicsomos ropogós receptjéért kattints ide!
Célszerű előző este elkészíteni! 1 liter vizet sóval, reszelt fokhagymával és a vajjal felforraljuk, folyamatos keverés mellett beleöntjük a kukoricadarát, és lassú tűzön 15 percig főzzük. Forrón, először frissen tartó műanyag fóliába, majd szorosan alufóliába tekerjük, és mint a szaloncukrot, a két végét ellentétesen csavarva szoros rúddá formázzuk. Hűtőben kihűtjük. Tálaláskor kisujjnyi vastag szeleteket vágunk belőle, majd nagyon kevés zsíron mindkét oldalát megpirítjuk. Ha átforrósodott, villával áttört juhtúróval rétegezve 3 karikát összeállítunk egyfajta „szendviccsé\”.
Paradicsom ropogós
1 szelet (házi) kenyér
A kenyeret aprítógéppel vagy reszelővel nagyobb szemű morzsává aprítjuk. A fokhagymát vékony szeletekre vágva kevés olívaolajban ropogósra sütjük, ügyelve rá, hogy ne piruljon meg. Amikor kihűlt, apróra törjük, és a kevés fokhagymás olajban megpirított morzsával, az aprított petrezselyemzölddel összekeverjük. A keresztben kettévágott paradicsomokat sóval, borssal megszórjuk, egy alkalmas tepsibe rakjuk, a fűszeres morzsát kis kupacokba rájuk halmozzuk, és forró sütőben összepirítjuk.
Szarvaspástétom, vörösborral beforralt mézes meggypürével
1-2 csipet rozmaring
40 dkg szarvas színhús
A szalonnát kockára vágva kisütjük, majd a finomra vágott vöröshagymát megfuttatjuk rajta. Hozzáadjuk az 1X1 cm-es kockára vágott szarvashúst, a fűszereket és a vörösbort, majd fedő alatt puhára pároljuk. Forrón lepürésítjük, egy kis lyukú szűrőn átpasszírozzuk, és még melegen hozzáadjuk a friss áfonyát, majd pástétomformába rakva kihűtjük. Célszerű szilikon formába tenni, mert azt szinte csak le kell húzni róla.
A vörösborral beforralt meggypüré receptjéért kattints ide!
Meggypüré
A meggyet a borral és a mézzel visszaforraljuk, borssal fűszerezzük, majd lepürésítjük, és nagyobb lyukú szűrőn átnyomjuk. Lehűtjük, és tálaláskor a pástétomhoz kínáljuk.
Tetszettek a család receptjei? Ha igen, akkor látogass el a Bodrogi étterembe, ahol az étlapon tuti biztosan találsz néhány családi kincset is! A sorozat következő részét pedig keresd Márton-nap környékén…
vadászatgasztrovadhúsvaddisznóőzszarvas